A Bíróság végzése (nyolcadik tanács), 2023. november 8. –Investcapital
(C‑177/23. sz. ügy)
„ Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – 93/13/EGK irányelv – Fogyasztókkal kötött szerződések – Hatály – Az 1. cikk (2) bekezdése – Kötelező érvényű törvényi vagy rendeleti rendelkezéseket tükröző szerződési feltételek kizárása – Olyan, kötelező érvényű nemzeti jogszabályi rendelkezést tükröző szerződési feltétel, amely elismeri az eladó vagy szolgáltató azon jogát, hogy a fogyasztó beleegyezése nélkül engedményezze a fogyasztóval kötött hitelszerződésből eredő követeléseket ”
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Hatály – Kötelező törvényi és rendeleti rendelkezéseket tükröző szerződési feltételek tekintetében előírt kizártság – A hitelszerződés olyan kötelező jogszabályi rendelkezést tükröző feltétele, amely elismeri az eladó vagy szolgáltató azon jogát, hogy a fogyasztó beleegyezése nélkül engedményezze a szerződésből eredő követeléseit – Az irányelv alkalmazhatatlansága
(93/13 tanácsi irányelv, 1. cikk, (2) bekezdés)
(lásd: 29–37., 39. pont és a rendelkező rész)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 1. cikkének (2) bekezdését
a következőképpen kell értelmezni:
ez az irányelv nem alkalmazandó valamely fogyasztói hitelmegállapodás olyan feltételére, amely a nemzeti jog valamely kötelező érvényű olyan rendelkezését tükrözi, amely elismeri az eladó vagy szolgáltató azon jogát, hogy az ilyen hitelmegállapodásból eredő követeléseket az érintett fogyasztó beleegyezése nélkül engedményezze.